Jørn Martinussen

Jørn Martinussen (født 26. mai 1959) er en norsk lokalpolitiker som var ordfører i Øksnes kommune fra 2011 til 2015.

Han har vært medlem av Øksnes kommunestyre siden 2007. Han ble valgt for Øksnes tverrpolitiske liste i 2007 og 2011, og ble valgt til ordfører i et valgteknisk samarbeid med Høyre, Kristelig Folkeparti og Sosialistisk Venstreparti. Martinussen meldte seg inn i Høyre i 2012, men beholdt tilknytningen til Øksnes tverrpolitiske liste i kommunestyret frem til høsten 2014.

Han vokste opp på Liland i Evenes. Han er utdannet økonom fra Nordland distriktshøgskole, og gikk til ordførervervet fra stillingen som daglig leder ved fiskeredskapsfabrikanten Myre Redskapssentral.

 Referanser 

Kategori:Ordførere i Øksnes
Kategori:Ordførere valgt på lokale lister
Kategori:Høyre-ordførere i Nordland
Kategori:Norske bedriftsledere
Kategori:Personer fra Evenes kommune